מטריאליזם דיאלקטי

[**מטריאליזם**](https://he.wikipedia.org/wiki/%D7%9E%D7%98%D7%A8%D7%99%D7%90%D7%9C%D7%99%D7%96%D7%9D)**דיאלקטי** מכונה גם [מטריאליזם היסטורי](https://he.wikipedia.org/wiki/%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%94%D7%99%D7%A1%D7%98%D7%95%D7%A8%D7%99) היא שיטה הבוחנת את המתח ([דיאלקטיקה](https://he.wikipedia.org/wiki/%D7%93%D7%99%D7%90%D7%9C%D7%A7%D7%98%D7%99%D7%A7%D7%94)) בין ה[הכרה](https://he.wikipedia.org/wiki/%D7%94%D7%9B%D7%A8%D7%94) ה[אנושית](https://he.wikipedia.org/wiki/%D7%91%D7%9F_%D7%90%D7%93%D7%9D) לבין ה[טבע](https://he.wikipedia.org/wiki/%D7%98%D7%91%D7%A2) והמציאות ה[חברתית](https://he.wikipedia.org/wiki/%D7%97%D7%91%D7%A8%D7%94) שסביבו. המטריאליזם הדיאלקטי פותח לראשונה על ידי ה[מרקסיזם](https://he.wikipedia.org/wiki/%D7%9E%D7%A8%D7%A7%D7%A1%D7%99%D7%96%D7%9D), ומשמש כייסוד נפוץ ביותר בתחום הביקורת החברתית, גם בקרב שוללי תורה זו.

**תוכן עניינים**

  [הסתרה]

* [1 כל פעילות היא פעילות חברתית](https://he.wikipedia.org/wiki/%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%93%D7%99%D7%90%D7%9C%D7%A7%D7%98%D7%99#.D7.9B.D7.9C_.D7.A4.D7.A2.D7.99.D7.9C.D7.95.D7.AA_.D7.94.D7.99.D7.90_.D7.A4.D7.A2.D7.99.D7.9C.D7.95.D7.AA_.D7.97.D7.91.D7.A8.D7.AA.D7.99.D7.AA)
* [2 הוויה מעצבת תודעה (מעצבת הכרה)](https://he.wikipedia.org/wiki/%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%93%D7%99%D7%90%D7%9C%D7%A7%D7%98%D7%99#.D7.94.D7.95.D7.95.D7.99.D7.94_.D7.9E.D7.A2.D7.A6.D7.91.D7.AA_.D7.AA.D7.95.D7.93.D7.A2.D7.94_.28.D7.9E.D7.A2.D7.A6.D7.91.D7.AA_.D7.94.D7.9B.D7.A8.D7.94.29)
* [3 סטיכיה](https://he.wikipedia.org/wiki/%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%93%D7%99%D7%90%D7%9C%D7%A7%D7%98%D7%99#.D7.A1.D7.98.D7.99.D7.9B.D7.99.D7.94)
* [4 ראו גם](https://he.wikipedia.org/wiki/%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%93%D7%99%D7%90%D7%9C%D7%A7%D7%98%D7%99#.D7.A8.D7.90.D7.95_.D7.92.D7.9D)

כל פעילות היא פעילות חברתית[[עריכת קוד מקור](https://he.wikipedia.org/w/index.php?title=%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%93%D7%99%D7%90%D7%9C%D7%A7%D7%98%D7%99&action=edit&section=1) | [עריכה](https://he.wikipedia.org/w/index.php?title=%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%93%D7%99%D7%90%D7%9C%D7%A7%D7%98%D7%99&veaction=edit&section=1)]

התורה המרקסיסטית מניחה כי התנהגות האדם ואורח-מחשבתו לעולם קיימים במרחב חברתי. כל **פעילות** אנושית מתייחסת לנעשה על ידי בני-אדם, ומשפיעה עליהם. לכך יש שני מובנים:

1. כל פעילות משפיעה על שלושה גורמים: הטבע (=החומר, ה[אובייקט](https://he.wikipedia.org/w/index.php?title=%D7%90%D7%95%D7%91%D7%99%D7%99%D7%A7%D7%98_(%D7%A4%D7%99%D7%9C%D7%95%D7%A1%D7%95%D7%A4%D7%99%D7%94)&action=edit&redlink=1)), האדם הפועל (ה[סובייקט](https://he.wikipedia.org/w/index.php?title=%D7%A1%D7%95%D7%91%D7%99%D7%99%D7%A7%D7%98&action=edit&redlink=1)), והחברה. כמובן, שאין האדם מבין את מכלול ההשפעה שיש לפעילותו, אך הוא מסוגל לתפוס חלקים גדולים ממנה, או שלא להבינה כלל.
2. הפעילות תלויה בחברה, בחוקיה, ובמבנה החברתי שלה. רק אדם אשר נמצא בלא בני אדם נוספים בקרבתו ובלא השפעה על בני אדם ושל בני אדם עליו, אינו ייצור חברתי. אין זה רלוונטי לעסוק באדם שכזה כיוון שהוא כמעט אינו בנמצא. טענה זו מתקיימת גם על פני השטח, בצורת ההתנהגות של האדם, וגם בתודעתו ובתפיסתו את הפעילות ומטרותיה.

הוויה מעצבת תודעה (מעצבת הכרה)[[עריכת קוד מקור](https://he.wikipedia.org/w/index.php?title=%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%93%D7%99%D7%90%D7%9C%D7%A7%D7%98%D7%99&action=edit&section=2) | [עריכה](https://he.wikipedia.org/w/index.php?title=%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%93%D7%99%D7%90%D7%9C%D7%A7%D7%98%D7%99&veaction=edit&section=2)]

משפט זה הוא משפט המבטא את עיקרי המטריאליזם הדיאלקטי, טוען כי ה[פרקסיס](https://he.wikipedia.org/wiki/%D7%A4%D7%A8%D7%A7%D7%A1%D7%99%D7%A1) בו חי האדם קובע את תפיסותיו והבנתו את העולם, ולמעשה את משמעותו. משפט זה מתקיים גם אם אין האדם מכיר בכך או מבין זאת.

את משמעות משפט זה ניתן להתחיל ולהבין על ידי החלוקה שמקיים מרקס בין שני מרכיבי החברה:

* **בסיס החברה** הכולל את שיטות הייצור, [אמצעי הייצור](https://he.wikipedia.org/wiki/%D7%90%D7%9E%D7%A6%D7%A2%D7%99_%D7%94%D7%99%D7%99%D7%A6%D7%95%D7%A8) ושיטת חלוקת המשאבים. הבסיס הוא למעשה המעמד החומרי של החברה, ומושפע הן מה[טכנולוגיה](https://he.wikipedia.org/wiki/%D7%98%D7%9B%D7%A0%D7%95%D7%9C%D7%95%D7%92%D7%99%D7%94) הקיימת ועושרה של החברה, והן מתהליכים היסטוריים שעברו עליה. הבסיס נקרא גם **יחסי הייצור**.
* **מבנה העל של החברה** המכיל את ה[חוקים](https://he.wikipedia.org/wiki/%D7%97%D7%95%D7%A7), ה[מוסדות](https://he.wikipedia.org/wiki/%D7%9E%D7%99%D7%A1%D7%95%D7%93), ה[תרבות](https://he.wikipedia.org/wiki/%D7%AA%D7%A8%D7%91%D7%95%D7%AA) וה[נורמות](https://he.wikipedia.org/wiki/%D7%A0%D7%95%D7%A8%D7%9E%D7%94_(%D7%A1%D7%95%D7%A6%D7%99%D7%95%D7%9C%D7%95%D7%92%D7%99%D7%94)). מבנה העל מבטא את תודעת ה[אדם](https://he.wikipedia.org/wiki/%D7%90%D7%93%D7%9D) ואופני חשיבתו.

המטריאליזם הדיאלקטי יוצא מנקודת הנחה כי מבנה העל מעוצב על ידי הבסיס ואינו ניתן להפרדה ממנו. המטריאליזם הדיאלקטי מהווה שינוי תודעתי מהתורות החברתיות שקדמו לו, בכך שהוא מודד את החברה בעיקר דרך הבסיס, ולא דרך בניין העל.

לפעולת הפרקסיס על האדם כמה שלבים תודעתיים:

1. ראשית, קולט האדם בחושיו את הרשמים השונים מן המציאות בה הוא פועל. כשרשמים אלו מפוצלים וחסרי חוקיות
2. האדם משליך מעולמו הסובייקטיבי על חווית המציאות באופן ראשוני, על ידי מכלול של רגשות ותחושות הנוצרות בו בעקבות המפגש עם המציאות. שלבים אלו מהווים את **ההכרה החושית** של האדם.
3. לאחר מכן מזהה האדם חוקיות וסדר בתפיסה החושית, הבאים לכדי יצירת [פרדיגמה](https://he.wikipedia.org/wiki/%D7%A4%D7%A8%D7%93%D7%99%D7%92%D7%9E%D7%94) מחשבתית. פרדיגמה זו היא הפרקסיס בו חי האדם.
4. השלב האחרון הוא השלב בו האדם מגיב לפרדיגמות שנוצרו בהכרתו, ויוצר התייחסות סובייקטיבית אליהן על ידי קביעת דעה ועולם ערכי. שני שלבים אלו מכונים **ההכרה הרציונלית**.

בתהליך זה מתבטא הכלל על-פיו **הוויה** **קובעת תודעה** (הכרה). זהו תהליך דו כיווני, שכן תודעת האדם מעצבת בחזרה את הוויתו, על ידי כך שהאדם פועל ומשנה את המציאות בהתאם להכרתו.

המטריאליזם הדיאלקטי שואף לחקר ההשפעה ההדדית של המציאות החיצונית, הנמדדת על ידי תחומי המדע הרגילים (מדעי הטבע, מדעי החיים, מדעי החברה), ושל התודעה האנושית, הנבחנת בהסתכלות סוציולוגית-פילוסופית.

ראוי לציין כי המטריאליזם הדיאלקטי עצמו כפוף לחוקיו הוא, שכן הוא עצמו פרדיגמה מחשבתית.

סטיכיה[[עריכת קוד מקור](https://he.wikipedia.org/w/index.php?title=%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%93%D7%99%D7%90%D7%9C%D7%A7%D7%98%D7%99&action=edit&section=3) | [עריכה](https://he.wikipedia.org/w/index.php?title=%D7%9E%D7%98%D7%A8%D7%99%D7%90%D7%9C%D7%99%D7%96%D7%9D_%D7%93%D7%99%D7%90%D7%9C%D7%A7%D7%98%D7%99&veaction=edit&section=3)]

המטריאליזם הדיאלקטי גורס כי גם כשפועל האדם פעילות תכליתית, אין הוא מכוון לכל תוצאות מעשיו (הן ברמה האישית והן ברמה ההיסטורית). כמו כן, האדם מעוצב מגורמים במציאות שאינו מתייחס אליהם באופן אקטיבי. עיצוב בלתי מכוון של אדם או מציאות מכונה בשפה המרקסיסטית **סטיכיה**. לדוגמה: אדם עובד בשדה על מנת לגדל [מזון](https://he.wikipedia.org/wiki/%D7%9E%D7%96%D7%95%D7%9F). תוצר נוסף לפעילות זו (מלבד המזון) הוא פיתוח שריריו. זו לא כוונתו, ולכן זוהי תוצאה סטיכית של גידול המזון.

מודעות לעיצוב העולם אינה מספיקה: רק כאשר תהליך מכוון והופך ל**מושא הפעילות** הוא חדל להיות סטיכי. בדוגמה הקודמת: האדם יכול לדעת כי שריריו יתפתחו, אך לא בשל כך הוא מגדל מזון.

|  |
| --- |
| **תקציר** המושג מטריאליזם דיאלקטי נטבע על ידי מרכס ואנגלס והוא משמש בסיס לתורתו הכלכלית פוליטית של מרכס. המושג מצביע על חוקי ההתפתחות בעולם; לפי חוקים אלה העולם בורא כל הזמן תופעות חדשות אשר נובעות מישנות ושוללות אותן. כלומר, ההתפתחות מתבצעת באופן דיאלקטי |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | http://lib.cet.ac.il/images/right_up.gif |  | http://lib.cet.ac.il/images/left_up.gif | |  | **מטריאליזם דיאלקטי** מחבר: פרופ' ג'. או. יורמסון |  | | http://lib.cet.ac.il/images/right_down.gif |  | http://lib.cet.ac.il/images/left_down.gif | |

במובן המקורי היתה זו העמדה הפילוסופית שננקטה על-ידי **מרכס** (Marx) ו**אנגלס** (Engels), ואילו כיום זוהי הדוקטרינה הרשמית של המפלגה הקומוניסטית והיא מנוצלת למטרות פוליטיות, יותר מאשר למטרות עיוניות. מנקודת ראות פילוסופית, אין להרחיק לכת מעבר למרכס ואנגלס - ואולי גם לנין - בחקר המטריאליסם הדיאלקטי. מרכס ואנגלס השתמשו במונח זה באורח חופשי. לגביהם משמעותו של המטריאליסם היא "לייחס לטבע מעמד ראשוני" ,להחזיק בסברה כי החומר הוא ממשי ועצמאי וכי הרוחני מתפתח מתוך החומרי ועל כן מן ההכרח להסבירו במונחים פיסיקליים. את ההשקפה הזאת יש להבין כשלילה של האידיאליסם ההגליאני, שהיה מקובל ונפוץ באותה תקופה; ממשותן של המחשבה ושל תופעות רוחניות אחרות איננה מוכחשת; רק ראשוניותו ועדיפותו של מעמדן נשללות. בדרך כלל נוהגים להתייחס אל האידיאליסם ואל המטריאליסם כאל העמדות הפילוסופיות היחידות האפשריות.   
  
מכל מקום, המטריאליסם המסורתי נדחה על-ידי מרכס ואנגלס; השקפה כגון זו של **האטומיסטים** היוונים האומרת כי כל דבר הוא בבחינת סידור מסוים של חלקיקים חומריים הנעים בהתאם לחוקי המכניקה, הוקעה לגנאי בתורת מטריאליסם מכני, שעל אף היותו עדיף על פני השקפת אידיאליסטית עודנו בלתי-מספיק. בשלב זה היתה דרושה צורה של מטריאליסם המכירה בתהליך ובהתפתחות של החדיש ושל המורכב יותר, וצורה זו היא המטריאליסם הדיאלקטי; בעוד שה"תנועה במשמעה הכללי ביותר" נחשבה כמהותו של כל תהליך, מן ההכרח היה לאתר את טיבה של תנועה מורכבת יותר מאשר התנועה המכנית.   
  
מושג הדיאלקטיקה נגזר בהקשר זה מתוך שיטתו של **הגל** (Hegel) "הדיאלקטיקה של המושג עצמו הפכה להשתקפות תודעתית בלבד של התנועה הדיאלקטית של העולם הממשי, והדיאלקטיקה של הגל הועמדה על ראשה; או, ליתר דיוק, נהפכה והועמדה שוב על רגליה" ,(אנגלס ;"פוירבך", פרק רביעי).   
  
המטריאליסם הדיאלקטי מתייחס איפוא אל העולם כאל תהליד מתפתח, הבורא תופעות חדשות ומורכבות יותר, הצומחות מתוך הפשוטות יותר בהתאם לעקרונות הדיאלקטים, שהם-הם חוקי ההתפתחות. חוקים אלה הם:

1. חוק ההשתנות של תכונות כמותיות לתכונות איכותיות. למשל - אם מים נתונים בתהליך של שינוי כמותי המתבטא בהעלאת הטמפרטורה, הרי בנקודה קריטית מסוימת יגיעו לכלל השינוי האיכותי של השתנות לאדים.
2. חוק חדירת-הגומלין של גורמים מנוגדים, הנושא בחובו את דבר קיומם של יסודות סותרים בתוך הטבע. למשל, מושג התנועה כרוך בסתירה של הימצאות דבר ואי-הימצאותו באותו מקום בעת ובעתה אחת.
3. חוק שלילת השלילה; למשל הקפיטליסם שולל את הפיאודליסם, הסוציליסם שולל את הקפיטליסם, כך שבכל מקרה השלב החדש צומח מתוך שלילת השלב, הקודם, המהווה על פי תוכנו שלילה ביחס לשלב החדש. חוקים אלה, כפי שנוסחו במקורם על-ידי אנגלס, אינם מכילים את המלים "שלילה" ו"סתירה" במשמעויותיהן הרגילות; אחדים מיורשיהם המודרניים של מרכס ואנגלס ניסחו חוקים אלה בצורה פחות פרדוכסלית והשתמשו גם בדוגמאות פחות פרדוכסליות. העניין המהותי שהודגש על-ידי אנגלס היה בכך שיש בעולם שינוי מקורי והבדל איכותי וכי למרות שהכל צומח מתוך החומר הגס, בכל זאת אין להעלות על "דעת כי כל דבר אינו אלא מערכת מכנית מורכבת".

חשיבותה של תורה זו בתולדות המחשבה היא בהיותה בסיס כללי לתורותיו הכלכליות והפוליטיות של מרכס; מרכס בעצמו היה מעוניין בהתפתחויות אלה הרבה יותר מאשר בניסוח מדויק של הבסיס הזה, ויש להצטער שגורמים חיצוניים כיוונו את אור הזרקורים אל מה שלאמיתו של דבר היה בעל חשיבות חולפת בלבד.   
  
**\* העורך הוא פרופסור לפילוסופיה באוניברסיטאות פרינסטון ואוכספורד**.